नकल होती दिखे ताे वीडियो या फोटो खींचकर कर दें वाट्सएप
अगरआप चाहते हैं कि हमारे जिले में नकल रहित परीक्षा हो तो आप इसमें सक्रिय भूमिका निभा सकते हैं। परीक्षा का समय सुबह शाम का होता है और परीक्षा केंद्रों के पास से लोगों का आना जाना लगा रहता है। इसलिए आपको जिस भी परीक्षा केंद्र पर नकल होती दिखे तो बस आपको अपना फोन निकालकर या तो थोड़ी सी वीडियो बनानी है या फिर फोटो खींचकर हरियाणा विद्यालय शिक्षा बोर्ड के व्हाट्स अप नंबर 8571867627 पर भेजनी है।
आपकी फोटो या वीडियो जैसे ही बोर्ड अधिकारियों को मिलेगी वैसे ही पास में जो भी उड़नदस्ता होगा उसे उस परीक्षा केंद्र पर भेज दिया जाएगा। सात मार्च से प्रारंभ होने वाली बोर्ड की वार्षिक परीक्षाओं के नकल-विहीन संचालन, परीक्षा प्रणाली को पारदर्शी, विश्वसनीय पावन बनाने हेतू बोर्ड के सभी अधिकारी एवं कर्मचारी कर्मठता से कार्य करेंगे। हरियाणा को नकल मुक्त प्रदेश बनाने के लिए हर-संभव प्रयास किया जाएगा। यह बात हरियाणा विद्यालय शिक्षा बोर्ड के अध्यक्ष डॉ. जगबीर सिंह ने बोर्ड के शिक्षक भवन में हुई समस्त बोर्ड अधिकारियों एवं कर्मचारियों की बैठक को संबोधित करते हुए कही। इस दौरान बोर्ड के सचिव अनिल नागर उपस्थित थे। डॉ. जगबीर सिंह ने कहा कि परीक्षार्थियों की विद्यालय की यूनिफार्म एवं पहचान-पत्र की जांच प्रत्येक परीक्षा में अवश्य की जाए। परीक्षार्थियों के प्रवेश-पत्र पर रंगीन फोटो सत्यापित होनी अतिआवश्यक है, इसकी जांच जरूर की जाए। परीक्षार्थियों की सिटिंग प्लान का निरीक्षण करना भी बहुत जरूरी है। इस संदर्भ में किसी प्रकार की ढील बरती जाए। अपने सम्बोधन में बोर्ड सचिव अनिल नागर ने कहा कि परीक्षाओं को कदाचार-मुक्त बनाना है तथा परीक्षाओं में अनुचित साधनों का प्रयोग करने वालों तथा सहायता प्रदान करने वालों के खिलाफ शून्य सहनशीलता की नीति अमल में लाई जाएगी। बोर्ड सचिव ने कहा कि किसी भी परीक्षा केंद्र पर नकल हस्तक्षेप या किसी केंद्र अधीक्षक/सुपरवाइजर की ड्यूटी में कोताही/अनुशासनहीनता पाई जाती है तो तुरंत कंट्रोल रूम पर संपर्क करें या तुरंत प्रभाव से व्हाट्स अप नंबर 8571867627 पर भेज सकते हैं। उन्होंने आगे कहा कि बोर्ड के उप-सचिव, उप-निदेशक, सहायक सचिव, अधीक्षक सभी ग्रुप बनाकर व्हाट्स अप से जुड़े रहेंगे।
फोटो या वीडियो मिलते ही नजदीकी उड़नदस्ते को परीक्षा केंद्र पर भेजेंगे हरियाणा शिक्षा बाेर्ड के अधिकारी
केंद्रों पर हर जगह होगी जांच
अध्यक्षने कहा कि सभी उडऩदस्ते परीक्षा केंद्रों की प्रभावी पूर्ण निरीक्षण करें। परीक्षा के दौरान जिस पर्यवेक्षक के कक्ष में 2 या इससे अधिक पर्ची मिलती हैं तो उसके विरुद्ध अनुशासनात्मक कार्रवाई की जाएगी। हर उडऩदस्ते को तीन घंटे की परीक्षा के दौरान किसी भी एक केंद्र पर ओपनिंग तथा एक केंद्र पर क्लोजिंग करवाना अनिवार्य है।
बिना पक्षपात के बनाएं यूएमसी
उन्होंनेकहा कि नकलचियों के विरुद्ध बिना पक्षपात निष्पक्ष रूप से यूएमसी दर्ज करें तथा यूएमसी के नियमों की पालना करें। केस दर्ज करते वक्त अनुचित सामग्री जहां से बरामद की है उस स्थान का भी उल्लेख करें। परीक्षा ड्यूटी पर तैनात अमले पर पैनी निगाहें बनाए रखें। परीक्षा केंद्रों पर अनियमितता की सूचना तुरंत बोर्ड मुख्यालय पर दें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva